חוק הגנה על זכויות בדירת המשפחה של ילד שהורהו הומת בידי בן זוגו

{{ח:התחלה}}
{{ח:כותרת|חוק הגנה על זכויות בדירת המשפחה של ילד שהורהו הומת בידי בן זוגו, התשפ״ד–2024}}

{{ח:פתיח-התחלה}}
{{ח:מאגר|2221053}} {{ח:תיבה|ס״ח תשפ״ד, 1086|חוק הגנה על זכויות בדירת המשפחה של ילד שהורהו הומת בידי בן זוגו|https://fs.knesset.gov.il/25/law/25_lsr_4693385.pdf}}.
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בחוק זה –
{{ח:ת|סוג=הגדרה}} ”דירה משותפת“ – מקרקעין משותפים המשמשים למגורי בני זוג או ילדם;
{{ח:ת|סוג=הגדרה}} ”ילד“ – ילד משותף של בני זוג או ילד של בן זוג שהומת בידי בן זוגו, ובלבד שמתקיימים בו כל אלה:
{{ח:תתת|(1)}} טרם מלאו לו 21 שנים;
{{ח:תתת|(2)}} הוא היורש על פי דין או הזוכה על פי צוואה בחלקו בדירה המשותפת של בן זוג שהומת;
{{ח:ת|סוג=הגדרה}} ”מקרקעין משותפים“ – כמשמעותם {{ח:חיצוני|חוק המקרקעין|בחוק המקרקעין, התשכ״ט–1969}}, או זכויות משותפות במקרקעין כהגדרתם {{ח:חיצוני|חוק המקרקעין|בחוק האמור}};
{{ח:ת|סוג=הגדרה}} ”ניהול הדירה המשותפת“ – כל החלטה הנוגעת להחזקה, שימוש, השכרה, ביצוע שינויים בדירה המשותפת, לרבות מכירתה ולמעט החלטה על הענקתה כמתנה או שעבוד.

{{ח:סעיף|2|זכויות ילד בדירה המשותפת}}
{{ח:תת|(א)}} על אף האמור בכל דין, קבע בית משפט כי אדם גרם, במתכוון או באדישות, למות בן זוגו (להלן – בן הזוג הממית), והייתה לבני הזוג דירה משותפת, יחולו ההוראות האלה:
{{ח:תתת|(1)}} החלטות באשר לניהול הדירה המשותפת יתקבלו על ידי הילדים בלבד ללא צורך בהסכמה של בן הזוג הממית או של מי שהועברו לו הזכויות של בן הזוג הממית בדירה המשותפת לאחר שגרם למות בן זוגו; לעניין סעיף זה, ”העברת זכויות“ – לרבות בדרך של מכר, מתנה או ירושה;
{{ח:תתת|(2)}} החלטה בדבר מכירת זכות בדירה המשותפת או עסקה אחרת במקרקעין הטעונה רישום תאושר על ידי בית המשפט לענייני משפחה, לאחר שניתנה הזדמנות לצדדים להשמיע את עמדתם;
{{ח:תתת|(3)}} אין בהוראות פסקה (1) כדי לפגוע בזכותו של בן הזוג הממית לקבל את חלקו היחסי בדמי השכירות או בתמורת הדירה, אם החליטו הילדים על השכרת הדירה לאחרים או על מכירתה;
{{ח:תתת|(4)}} אין בהוראות סעיף זה כדי לגרוע מהוראות {{ח:חיצוני|חוק הכשרות המשפטית והאפוטרופסות#סעיף 4|סעיפים 4}} {{ח:חיצוני|חוק הכשרות המשפטית והאפוטרופסות#סעיף 20|ו־20 לחוק הכשרות המשפטית והאפוטרופסות, התשכ״ב–1962}}, לעניין ילדים קטינים;
{{ח:תתת|(5)}} אין בהוראות סעיף זה כדי לפגוע בזכויותיהם של צדדים שלישיים בדירה המשותפת, ובלבד שזכויותיהם בדירה המשותפת לא הועברו להם מבן הזוג הממית לאחר שגרם למות בן זוגו;
{{ח:תתת|(6)}} על אף האמור בפסקה (1), הועברו הזכויות של בן הזוג הממית בדירה המשותפת לבנו או בתו הקטינים או שבנו או בתו הקטינים של בן הזוג הממית מתגוררים בדירה המשותפת, ייתן בית המשפט הוראות לעניין ניהול הדירה המשותפת.
{{ח:תת|(ב)}} הוגש כתב אישום נגד אדם בעבירה של רצח בן זוגו או בעבירה של המתה בנסיבות של אחריות מופחתת של בן זוגו לפי {{ח:חיצוני|חוק העונשין#סעיף 300|סעיף 300}}, {{ח:חיצוני|חוק העונשין#סעיף 301א|301א}} {{ח:חיצוני|חוק העונשין#סעיף 301ב|או 301ב לחוק העונשין, התשל״ז–1977}}, והייתה לבני הזוג דירה משותפת, יחולו, בשינויים המחויבים, הוראות סעיף קטן (א), עד למתן פסק דין חלוט בעניינו, ובלבד שבתקופה האמורה הילדים לא יוכלו לקבל החלטה לפי סעיף קטן (א)(1) על מכירת זכויות בן הזוג הנאשם בדירה המשותפת או על עסקה אחרת במקרקעין הטעונה רישום, בזכויות בן הזוג הנאשם.
{{ח:תת|(ג)}} בית המשפט רשאי, בנסיבות מיוחדות שיירשמו, לקבוע כי הוראות חוק זה יחולו גם על מקרקעין משותפים ששימשו בעבר למגורי בני הזוג או הילד.

{{ח:סעיף|3|קיזוז}}
{{ח:ת}} בלי לגרוע מהוראות כל דין, קבע בית משפט או בית דין כי בן הזוג הממית חייב במזונות הילדים או במדורם לפי כל דין, רשאים הילדים לקזז את הסכומים המגיעים להם ממנו מהכספים שהוא זכאי להם לפי {{ח:פנימי|סעיף 2|סעיף 2(א)(3)}}.

{{ח:סעיף|4|שמירת דינים}}
{{ח:ת}} אין בהוראות חוק זה כדי לגרוע מסמכות בית המשפט לפי {{ח:חיצוני|חוק יחסי ממון בין בני זוג#סעיף 8|סעיף 8 לחוק יחסי ממון בין בני זוג, התשל״ג–1973}}.

{{ח:חתימות|התקבל בכנסת ביום י׳ בתמוז התשפ״ד (16 ביולי 2024).}}
* '''בנימין נתניהו'''
ראש הממשלה
* '''יצחק הרצוג'''
נשיא המדינה
* '''אמיר אוחנה'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]